జెస్సికా లాల్
జెస్సికా లాల్ (1965–1999) ఒక ఫ్యాషన్ ప్రపంచపు పార్టీలో మద్యం పంచుతూ ఉండే ప్రముఖ వ్యక్తిగా ఉండగా, ఏప్రిల్ 29, 1999న కాల్చి చంపబడిన న్యూఢిల్లీకి చెందిన ఒక మోడలు. డజన్ల మంది సాక్షులు, సిద్ధార్థ్ వశిష్టను, హర్యానాకు చెందిన ప్రముఖ కాంగ్రెస్ నాయకుడు వినోద్ శర్మ కొడుకు a.k.a. మను శర్మలను హంతకులుగా వేలెత్తి చూపారు. "lall" ఇంటిపేరు "lal"గా పత్రికలలో ప్రచురింపబడుతుంది.
ఈ సత్యశోధన ఏడు సంవత్సరాల పాటు కొనసాగింది మరియు ఫిబ్రవరి 21, 2006న మను శర్మతో పాటు ఇతరులు కూడా నిర్దోషులుగా విడుదలైయారు.
పత్రికలు మరియు ప్రజల నుండి వచ్చిన ఒత్తిడుల వలన ప్రాసిక్యూషన్ వారు ఢిల్లీ హైకోర్ట్ లో అప్పీల్ చేయగా, కోర్ట్ వారు వరుసగా 25 రోజుల పాటు వాదనలు వినేటట్లు ఫాస్ట్ ట్రాక్ కోర్ట్ కు ఆదేశాలిచ్చింది. క్రింది న్యాయస్థానం తీర్పు చట్ట ప్రకారం తప్పు అని కనుగొనబడింది మరియు జెస్సికా లాల్ హత్యలో మను శర్మ ముద్దాయి అని కనుగొనబడింది. అతనికి డిసెంబర్ 20, 2006న జీవిత ఖైదు విధించబడింది.
1999, వేసవికాలంలో సామజిక కార్యకర్త బినా రమణి మేహ్రాలిలో కుతుబ్ మినార్ కనిపిస్తూ ఉన్నట్లు ఉండే, నూతనంగా పునఃనిర్మింపబడిన హవేలి అయిన తన “టామరిండ్ కోర్ట్” రెస్టారెంట్ లో "గురువారపు ప్రత్యేక" రాత్రులు అనే పార్టీలను నిర్వహిస్తూ ఉండేది.
ఏప్రిల్ 29, 1999, 7వ మరియు ఆఖరి "గురువారపు ప్రత్యేకపు రాత్రి" మరియు కెనడాకు చెందిన తన భర్త జార్జి మిల్ హట్, 6 నెలల విదేశీ పర్యటన సందర్భంగా నిర్వహింపబడుతున్న పార్టీ అది. ఇంకా ఆ రెస్టారెంట్ మద్యపు అమ్మకాల అనుమతి లైసెన్స్ , పొందనప్పటికీ, తెలివిగా ‘QC’ అని ముద్రించిన కూపన్స్ తో మద్యాన్ని అందించారు మరియు ఆ రాత్రి జెస్సికా లాల్, బినా రమణి కూతురు మాలిని రమణి, స్నేహితులు షయాన్ మున్షి, మరియు ఇతరులతో పాటు అనేక మంది మోడల్స్, స్నేహితులు ఆ 'వన్స్ అపాన్ ఎ టైం' బార్ లో మద్యాన్ని అందించారు.
అంతకు ముందు రాత్రి 10 గంటలకు మాజీ కేంద్ర మంత్రి వినోద్ శర్మ కొడుకైన 24 సంవత్సరాలు వయస్సు గల మనుశర్మ అలియాస్ సిద్ధార్థ్ వశిష్ట, తన చండీగర్ పర్యటనను వదలి ఫ్రెండ్స్ కాలనీలోని ఢిల్లీ కోకా-కోల బాటిలింగ్ యూనిట్ జనరల్ మేనేజర్ అమరేందర్ సింగ్ గిల్ (టోనీ) 32, ఇంటికి వెళ్ళాడు.అక్కడ వాళ్ళు టోనీ సహవాసి అయిన 30 సంవత్సరాల అలోక్ ఖన్నాను ఉత్తర్ ప్రదేశ్ లోని సంబల్ కి చెందిన రాజకీయ నాయకుడు మరియు రాజ్యసభ సభ్యుడు అయిన D.P. యాదవ్ కొడుకు వికాస్ యాదవ్ ను కలిశారు. ఈ నలుగురు కొంత మద్యం పుచ్చుకొన్న తరువాత రెండు వేరు వేరు కార్లలో మెహ్రులికి వెళ్ళారు. వారు రాత్రి 11.15 లకు కుతుబ్ కలోన్నాడే లోని టామరిండ్ కోర్ట్ కి చేరుకున్నారు. మనుశర్మ అంతకుముందు ఒకసారి ఒక గురువారపు ప్రత్యేక రాత్రికి వచ్చివున్నాడు, వెంటనే వారు మద్యం కోసం అడిగి వేచివున్నారు. పట్టణంలో మరియొక చోట కార్యక్రమ నిర్వహణ ప్రత్యేకితులైన షహన ముఖర్జీ, ర్యాంప్ మోడల్ జెస్సికా లాల్ ను ఆమె ఇంటి నుంచి పది గంటలప్పుడు తీసుకోని, ఇతను కూడా ఆమెను అనుసరించాడు. షయాన్ మున్షి వలె ఆమె కూడా ఆ రాత్రికి మద్యం అందించే ఒక ప్రముఖ వ్యక్తి.
ఆ రాత్రంతా హడావుడిగా ఉంది. అక్కడ మద్యం కూడా అయిపోయింది. తెల్లవారుజామున 2 గంటల సమయంలో మనుశర్మ మద్యం కోసం అడుగగా జెస్సికా తిరస్కరించింది. అప్పుడు అతను వెయ్యి రూపాయిలు ఇవ్వ చూపాడు. దానిని కూడా ఆమె తిరస్కరించింది. తరువాత జరిగిన దానిపై విభిన్న కథనాలు ఉన్నప్పటికీ, కొంత సేపటి తరువాత కోపంతో మరియు మత్తెక్కి ఉన్న మనుశర్మ, జెస్సికాపై దగ్గర నుండి రెండు సార్లు కాల్పులు జరిపాడు. మొదటి బుల్లెట్ గది కప్పును తాకింది. రెండవది జెస్సికాకు తగిలి ప్రాణాంతకమైంది. ఆమె విచార హేతువుగా కొంతసేపటికి అపస్మారక స్థితిలోకి వెళ్ళింది. ఇరవై నిమిషాల తరువాత ఆమెను ఆశ్లోక్ హాస్పిటల్ (సఫ్డుర్జుంగ్ ఎన్క్లేవ్ లో) కు కారులో తరలించారు, తరువాత అదే రోజు రాత్రి అపోలో హాస్పిటల్ లో గాయాల తీవ్రత వల్ల ఆమె మరణించింది. పోలీసులు ఆమె దేహాన్ని పోస్టుమార్టం కోసం AIIMS కి తరలించారు. Dr RK శర్మ మరియు Dr సుధీర్ గుప్తాలు AIIMS లోని శవ పరీక్షా శస్త్రనిపుణులు. వారే తరువాతి కాలంలో ప్రాసిక్యూషన్ తరుపున ముఖ్యమైన కేసుకు సంబంధించిన ఫోర్సెనిక్ సూచనలను వివిధ దశలలో అందించారు.
తప్పించుకోవటానికి జరిగిన తోపులాటలో 90 మంది ప్రముఖ అతిధులు మరియు ఢిల్లీకి చెందిన మోడల్స్ చెదురుమదురైయారు. అపరాధులైన అలోక్ ఖన్నా, అమర్దీప్ సింగ్ గిల్ (టోనీ), మరియు వికాస్ యాదవ్ లు కలసి అలోక్ కారులో అక్కడ నుండి తప్పించుకున్నారు, మనుశర్మ మాత్రము ఒక కి.మీ. దూరంలో ఉన్న సమీప గ్రామంలో దాక్కున్నాడు. ఆ ముగ్గురు అమిత్ ఝింగాన్ ను వసంత్ కున్జ్ లోని వారి నివాసంలో వదలి, టోనీ వాళ్ళ ‘ఫ్రెండ్స్ కాలని’ నివాసానికి చేరారు.తరువాత చిన్నచిన్న ఆటంకాలను అధిగమించుకుంటూ ద్విచక్ర వాహనంపై వచ్చి వారిని మనుశర్మ కూడా కలిశాడు.
తరువాత మనుశర్మ అమిత్ ఝింగాన్ ను పిలిచి, అతని మారుతి జిప్సి లో మనుశర్మ, వికాస్ యాదవ్, మరియు అమిత్ లు కుతుబ్ కలోన్నాడే దగ్గరలో ఉన్న మేహ్రాలి ప్రాంతానికి వెళ్ళి, సమీప గ్రామంలో హత్య జరిగిన వెంటనే మనుశర్మ ఇసుక కుప్పలో దాచిపెట్టిన ఆయుధాన్ని తవ్వి బయటకి తీయమని అమిత్ ని కోరారు. దాని తరువాత ఝింగాన్ మనుశర్మను టోనీ నివాసంలో వదిలిపెట్టి తిరిగి ఇంటికి చేరాడు.
పోలీసుల వాదన ప్రకారం, మనుశర్మ ఆ తరువాత వికాస్ యాదవ్ దాక్కొని ఉన్న MP D.P. యాదవ్ నివాసానికి USA నుండి భారత్ లో వివాహ వేడుకలను చూడటానికి వచ్చిన మరొక స్నేహితుడు టిటును పిలిచాడు. అక్కడ అతను ఆయుధాన్ని దాచటానికి ఇచ్చాడు. టిటు యొక్క పూర్వోత్తరాలు ఎవరికీ తెలియవు మరియు 22-బార్ తుపాకీ ఆయుధాన్ని దాచి, అందరి ముందే అతను USA కు ఎగిరిపోయాడు. ఆ రాత్రి మనుశర్మ ఘజియాబాద్ లోని వికాస్ యాదవ్ ఇంటిలో గడిపాడు, తరువాత వారు పారిపోయిన టాటా సియారా వాహనము నోయిడలో వదిలి ఉండటం కనుగొనబడింది.
వినోద్ శర్మ మరియు అతని కుటుంబం వలె, మనుశర్మ మరియు కుటుంబ సభ్యులు పరారీలో ఉన్నప్పటికీ, మే 4వ తారీఖున అలోక్ ఖన్నా మరియు అమర్దీప్ సింగ్ గిల్ (టోనీ) లు అరెస్టు చేయబడ్డారు. నిబంధనలకు విరుద్దంగా "టామరిండ్ కోర్ట్," లో మద్య దుకాణం నడుపుతున్నందుకు ఎక్సైజ్ చట్టం క్రింద బినా రమణి, ఆమె భర్త, జార్జి మేల్ హట్ మరియు ఆమె కూతురు మాలిని రమణిలను మే 8న అరెస్టు చేశారు. వారి ఇంటరాగేషన్ తరువాత మనుశర్మ యొక్క సహచరుడు అమిత్ ఝింగాన్ ను వసంత్ కున్జ్ లో ఇంటరాగేషన్ లో మనుశర్మ రహస్యాలను బహిర్గతం చేయుట వలన సెక్షన్ 201 లో 120 (సాక్షాలను నాశనం చేయటం) క్రింద అరెస్టు చేశారు. ఢిల్లీ కోర్టు రమణిలకు బెయిల్ మంజూరు చేస్తూ, బినా రమణి బ్రిటిష్ పౌరురాలైనందున, ఆమె భర్త జార్జి మేల్ హట్ కెనడా జాతీయుడు అయినందున వల్ల, మాలిని రమణి, US పౌరురాలైనందున వారి పాస్ పోర్టులను స్వాధీనపరచుకుంది మరియు అమిత్ ఝింగాన్ ను మే 21 వరకు జ్యుడిషియల్ కస్టడీకి రిమాండ్ కు పంపింది.
మే 19 న వికాస్ యాదవ్ ఢిల్లీ పోలీసు హెడ్ క్వార్టర్స్ కు నడుస్తూ, వచ్చి లొంగిపోయాడు. అయితే, కొన్ని గంటలలోనే అతను ఇంఫాల్ కోర్టు నుండి ముందస్తు బెయిల్ పత్రాలు తెచ్చుకోవటం వల్ల కొన్ని గంటలలోనే విడుదల అయ్యాడు. పోలీసులు అతనిని ఆ రోజు అరెస్టు చేయలేదు. మణిపూర్ హైకోర్టు అతనిని అరెస్టు చేసిన వెంటనే అతనికి రెండు నెలల బెయిల్ మంజూరు చేసింది. పత్రికల వారితో మాట్లాడుతూ ఇలా అన్నాడు, ""మను (ప్రధాన ముద్దాయి) మా ఇంటికి వచ్చి ఆ రోజు రాత్రి అక్కడ ఉంటానని అడిగాడు." "నేను ఏమి జరిగిందో తెలుసుకోకుండానే ఉండనిచ్చాను."" చివరకు వికాస్ యాదవ్ మే 30న పట్టుబడ్డాడు . జూలై 9న ఢిల్లీ హైకోర్టు అతని బెయిల్ ను రద్దు చేసినప్పటికిని, వికాస్ యాదవ్ పోలిస్ కస్టడిని తప్పించుకోగలిగాడు. సెప్టెంబర్ 1999న సెషన్స్ కోర్టు పూర్తి బెయిల్ పొందటానికి అతను విచారణ ప్రారంభానికి ఒక వారం ముందుగా ట్రయిల్ కోర్టు ముందు లొంగిపోవాలని చెబుతూ వికాస్ యాదవ్ కు మధ్యంతర బెయిల్ మంజూరు చేసింది. తదనంతరం మే 17 2001న అతను జ్యుడిషియల్ కస్టడీకి పంపబడ్డాడు. అక్కడ అతనికి 4 రోజుల తరువాత ఢిల్లీ సిటీ కోర్టు బెయిల్ మంజూరు చేసింది.
ఆగష్టు 3, 1999న ఢిల్లీ పోలీసులు మెట్రోపాలిటన్ మెజిస్ట్రేట్ కోర్టు నందు సిద్ధార్థ్ వశిష్ట, అలియాస్ మనుశర్మను ప్రధాన నిందితుడిగా భారత శిక్షా స్ర్ముతి ప్రకారం 302 (హత్య), 201 (సాక్షాలను నాశనం చేయటం), 120(b) (నేర సంబంధ కుట్ర), మరియు 212 (ముద్దాయిలకు ఆశ్రయమిచ్చుట) మరియు సెక్షన్స్ 27, 54 మరియు 59 ఆయుధాల చట్టం ప్రకారం అభియోగాలు మోపారు. ఇతర ముద్దాయిలైన వికాస్ యాదవ్, కోకా-కోల కంపెనీ అధికారులు అలోక్ ఖన్నా మరియు అమర్దీప్ సింగ్ గిల్ (సాక్షాలను గల్లంతు చేయటం మరియు కుట్ర); శ్యాం సుందర్ శర్మ, అమిత్ ఝింగాన్, యోగ్రాజ్ సింగ్, హర్విందర్ చోప్రా, వికాస్ గిల్, రాజా చోప్రా, రవీందర్ కృషణ్ సుదాన్ మరియు ధనరాజ్, లు IPC లోని వివిధ రకాల సెక్షన్ లు 120(b), 302, 201 మరియు 212 (ముద్దాయిలకు ఆశ్రయం కలిగించటం, సాక్షాలను గల్లంతు చేయటం) క్రింద అభియోగాలు మోపబడినారు
పోలీసులకు మనుశర్మ ఇచ్చిన, రికార్డ్ చేయబడిన స్టేట్మెంట్ లో జెస్సికా లాల్ పై కాల్పులు జరపడాన్ని ఒప్పుకున్నాడు. "కాల్పులు జరపడమనే ఆలోచన ఆ సమయంలో జగడం వల్ల వచ్చింది. నేను వేలకొద్ది డబ్బు చెలించినా, ఒక్క గుక్క కూడా మద్యం లభించదని వినటం నాలో అసహనాన్ని కలిగించింది." ఆ ఆడియో టేప్ ను NDTV వాళ్ళు సంపాదించి, ప్రసారం చేశారు. కానీ అది న్యాయ సాక్ష్యానికి ఉపయోగపడలేదు. పర్యవసానం ఏమైనప్పటికీ ఆ ఒప్పుకోలు సాక్ష్యము వెనుకకు తీసికోబడింది. నిర్దోషిత్వపు సాకుగా విచారణలో ఉంచబడినది.
ప్రముఖ రాజకీయ నాయకుడు, హర్యానాకు చెందిన కాంగ్రెస్ పార్టీ వ్యక్తి వినోద్ శర్మ యొక్క కుమారుడు మనుశర్మ. అంతకు ముందు కేంద్రమంత్రిగా ఉన్న వినోద్ శర్మ విచారణ తీర్పు వెలువరిస్తున్నప్పుడు హర్యానా రాష్ట్ర మంత్రి గా ఉన్నాడు.
ఒక వార్తాపత్రిక అయిన తెహెల్క నిర్వహించిన స్ట్రింగ్ ఆపరేషన్ లో వినోద్ శర్మ సాక్ష్యులను తమ వైపు తిప్పుకోవటానికి ఏవిధంగా లంచం ఇచ్చాడో ప్రచారం చేసింది. పర్యవసానంగా వినోద్ శర్మ హర్యానా మంత్రి వర్గానికి అక్టోబర్ 6, 2006న రాజీనామా సమర్పించాడు.
మనుశర్మ యొక్క అత్తయ్య భారత మాజీ రాష్ట్రపతి శంకర్ దయాల్ శర్మ యొక్క ఒక కూతురు.
జెస్సికా లాల్ హత్య కేసు విచారణ ఆగష్టు 1999న చేపట్టబడింది. ఇందులో మనుపై హత్యాభియోగాలు అతని స్నేహితులపై దానికి సంబంధం ఉన్న సాక్షాలను గల్లంతు చేయటం, నిందితులకు ఆశ్రయం కల్పించటం వంటి అభియోగాలు నమోదు చేయబడినవి.
హత్య జరుగుతుండగా మేము చూశామని సాక్షం చెప్పిన వారిలో నలుగురు పరిస్థితుల ప్రభావంతో విరుద్దమైన సాక్ష్యం ఇచ్చారు. జెస్సికా లాల్ తోపాటు మద్యాన్ని అందిస్తున్న మోడల్ స్నేహితుడు అయిన షయాన్ మున్షి తన కథనాన్ని మొత్తం మార్చివేశాడు. గతంలో పోలీసులు నమోదు చేసిన సాక్ష్యం హిందీలో వ్రాయబడింది. ఆ భాష నాకు అంతగా పరిచయం లేదు, ఆ సాక్ష్యం నాది కాదు అని అన్నాడు. కరణ్ రాజ్ పుట్ మరియు శివదాస్ యాదవ్ లు కూడా ఏమీ చూడలేదు, అలాగే పరిక్షిత్ సాగర్ సంఘటనకు పూర్వమే ఆ స్థలం వదిలి వెళ్ళాడు. జెస్సికా సోదరితో కరణ్ రాజ్ పుట్ మాట్లాడుతూ టేప్ రికార్డు ప్లే చేశారని ఆరోపణ చేశాడు.
ఇతర స్నేహితులతో మాట్లాడుతూ, వినోద్ శర్మ సాక్షులపై ఎప్పుడో విజయం సాధించాడని తెలిపాడు.
హత్యకు ఉపయోగించిన తూటాలు కూడా మారిపోయాయి. ఆ తుపాకిని ఇంకా స్వాధీనపరుచుకోలేకపోయినప్పటికీ, ఆ తూటాలను మాత్రం ఫోర్సెనిక్ పరీక్ష కొరకు పంపారు. అక్కడ అవి వేర్వేరు ఆయుధాల నుండి ప్రయోగింప బడ్డాయని చెప్పటం జరిగింది. ఇది ప్రాసిక్యూషన్ కేసును మరింత బలహీనపరచింది.
షయాన్ మున్షి కోల్ కత్తా లోని ప్రముఖ కంటి వైద్యుని కొడుకు, ఇతడు మంచి పేరు గల డాన్ బాస్కో స్కూల్ లో చదువుకున్నాడు. ఆపేక్ష గల మోడల్ మరియు జెస్సికా లాల్ యొక్క పరిచయస్తుడైన షయాన్ మున్షి, ఆ సంఘటన జరిగినప్పుడు జెస్సికా వెనుక మద్యాన్ని అందిస్తూ ఉన్నాడు. తన సాక్ష్యంలో మనుశర్మ రెండు సార్లు కాల్చాడని, ఒకసారి గాలిలోకి మరొకసారి జెస్సికా పైకి అని స్పష్టంగా చెప్పాడు. ఈ సాక్ష్యాన్ని పోలీసులు తమ ప్రాథమిక సమాచార రిపోర్ట్ (FIR), నందు రికార్డ్ చేశారు. దానిపై షయాన్ సంతకం కూడా చేశాడు. విచారణ జరుగుతున్నప్పుడు నాకు హిందీ రానందువల్ల ఏమి సంతకం చేసానో తెలియదని ప్రతిపాదించాడు.
మనుశర్మ ఒక్కసారే కాల్చాడని అదీ గాలిలోనికని విచారణ సందర్భంగా షయాన్ తెలిపాడు. మను యొక్క దుస్తుల గురించి జాగ్రత్తగా వివరించాడు. ఇంకా చెబుతూ, మరొక తూటా ఎవరో కాల్చారని, అది జెస్సికా కు తగిలిందని చెప్పాడు. ఈ మనిషి దుస్తుల గురించి చెబుతూ, అతను "లేతరంగు" దుస్తులు వేసుకున్నాడని, సందిగ్ధంగా చెప్పాడు. ఫోర్సెనిక్ రిపోర్ట్ వారు రెండు విభిన్న ఆయుధాలతో కాల్పులు జరిపారని తెల్పటంతో ఇది "రెండు తుపాకుల" సిద్దాంతానికి దారి తీసింది.
ఈ నిర్దోషిత్వంతో విజయవంతమైన మోడల్ గా ఎదుగుతున్న షయాన్ మున్షి పై తీవ్రమైన ఒత్తిడి కలిగింది. అతను టీవీలో వంటల కార్యక్రమం లో మరియు ఇతర వాటిలో నటించేవాడు.
మే 13, 2006న అతను తన భార్య పీయా రాయ్ చౌదరి తో కలసి బ్యాంకాక్ కు వెళుతుండగా, కలకత్తా విమానాశ్రయం నందు నిర్భందించబడ్డాడు.
దాదాపు వంద మంది సాక్ష్యులతో సుదీర్ఘ విచారణ జరిపి, ఢిల్లీ ట్రయిల్ కోర్టుకు నాయకత్వం వహిస్తున్న అదనపు సెషన్స్ జడ్జి S. L. భయానా, జెస్సికా లాల్ హత్య కేసులో ముద్దాయిలు 9 మందిని నిర్దోషులుగా ఫిభ్రవరి 21, 2006 న ప్రకటించారు. నిర్దోషులుగా విడుదలయిన వారిలో, మనుశర్మ ,వికాస్ యాదవ్, మను యొక్క మామ శ్యాం సుందర్ శర్మ, ప్రముఖ అంతర్జాతీయ శీతల పానీయాల కంపెనీ మాజీ అధికారులు అమర్దీప్ సింగ్ గిల్ మరియు అలోక్ ఖన్నా, క్రికెట్ క్రీడాకారుడు యువరాజ్ సింగ్ తండ్రి యోగ్రాజ్ సింగ్, హర్విందర్ చోప్రా, వికాస్ గిల్ మరియు రాజా చోప్రాలు ఉన్నారు. మొత్తం 12 మంది ముద్దాయిలలో ఇద్దరు రవీందర్ కిషన్ సుదాన్ మరియు ధనరాజ్ లు పరారీలో ఉండగా, అభియోగాలు మోపుతున్నప్పుడే ట్రయిల్ కోర్టు అమిత్ ఝింగాన్ ను విడుదల చేసింది.
నిర్దోషులుగా పేర్కొనటానికి ఒక ఆధారాన్ని కోర్టుకు చూపుతూ, "“జెస్సికా లాల్ హత్యకు ఉపయోగించిన ఆయుధాన్ని స్వాధీనం చేసుకోవటంలో పోలీసులు విఫలమైయారు. అదేవిధంగా, వారి వాదనకు అనుగుణంగా ఒకే ఆయుధం నుంచి వాడబడిన రెండు తుపాకుల రెండు తూటాలను హత్య జరిగిన ప్రాంతం నుంచి స్వాధీనం చేసుకున్నారు" ."“ప్రత్యక్ష సాక్షులుగా పోలీసులు చార్జిషిట్ లో పేర్కొనిన టామరిండ్ కోర్టు ఎలక్ట్రీషియన్ శివ లాల్ యాదవ్, నటుడు షయాన్ మున్షి, మరియు ఆ రాత్రి సందర్శకునిగా విచ్చేసిన కరణ్ రాజ్ పుట్, లు విచారణ జుగుతున్నప్పుడు వారి సాక్ష్యాన్ని వెనుకకు తీసుకున్నారు"" . అదీకాక హత్యకు ప్రేరేపించిన వరుస సంఘటనలకు సమర్పించడంలోనూ, హత్యకు వాడిన ఆయుధాన్ని కనిపెట్టడంలోనూ విఫలమైనారు.
179-పేజిల తన తీర్పు మొత్తంలో అదనపు సెషన్స్ న్యాయమూర్తి (ASJ) S L భయానా చెబుతూ, పోలీసులు తప్పుడు సాక్షాలను పుట్టించి, వాటిని శర్మకు వ్యతిరేకంగా సమర్పించారు అని అన్నాడు. ప్రాసిక్యూషన్ వారు ప్రారంభం నుంచి సాక్ష్యాల కల్పనకు, తప్పుడు ఆధారాలను చూపిస్తూ కేసును సమర్ధించుటకు వీలులేని విధంగా అప్పగించటానికి ప్రయత్నించినట్లుగా సాక్ష్యాలు సేకరించడాన్ని తీర్పులో పదేపదే పేర్కొనబడినది. "ముద్దాయి యొక్క వకీలు ఏప్రిల్ 30, 1999న పోలీసులు ముద్దాయిపై అభియోగాలు మోపటానికి ఒప్పుకున్నాడని" అంటూ తీర్పును ముగించాడు.
పోలీసులు ముందుగా సాక్ష్యాలు సేకరించి, దానికి అనుగుణంగా ముద్దాయిని పట్టుకోకుండా, ముద్దాయిని నిర్ణయించి అతనికి వ్యతిరేకంగా సాక్ష్యాలు సేకరించటాన్ని ఈ తీర్పు పోలీసులను తప్పుపట్టింది. అందుచేత ప్రాసిక్యూషన్ వారు అనుమానం లేకుండా నేర నిరూపణ చేయటంలో విఫలమవడంలో, మొత్తం తొమ్మిది మంది ముద్దాయిలు నిర్దోషులుగా విడుదల అయినారు.
ఈ తీర్పు తరువాత చాల మంది ప్రముఖులు భారత సాక్ష్యుల చట్టం 1872, దోషాలపై ప్రత్యేకంగా 25-29: సెక్షన్లను వేలెత్తి చూపారు. 25. పోలిస్ అధికారికి ఇచ్చిన ఒప్పుకోలు స్టేట్మెంట్ నిరూపణకు నిలువదు. ఏదైనా నేరంపై ముద్దాయి పోలీసు అధికారికి ఇచ్చిన ఒప్పుకోలు స్టేట్మెంట్ నిరూపణకి నిలువదు. 26. పోలీసు నిర్బంధంలో ఉన్నప్పుడు ఇచ్చిన ఒప్పుకోలు స్టేట్మెంట్ అతనిపై నేర నిరూపణకు నిలువదు. 
పోలీసు నిర్బంధంలో ఉన్నప్పుడు ముద్దాయి ఇచ్చిన ఒప్పుకోలు స్టేట్మెంట్, వెంటనే మేజిస్ట్రేట్ ముందు హాజరుపరచబడి ఉన్నప్పుడు తప్ప అతనికి వ్యతిరేకంగా ఉపయోగించడానికి ఉపయోగపడదు. పోలిసులు పెట్టె హింసల వల్ల భయపడి ముద్దాయిలు ఇచ్చే ఒప్పుకోలు స్టేట్మెంట్ ల నుండి రక్షణ కొరకు, ఈ క్లాజులు ఏర్పాటు చేయబడినప్పటికి, తరువాత ఇవి, ఈ కేసులో వలె అనేక మంది ముద్దాయిలు తప్పించుకోనేందుకు పోలీసు ఇంటరాగేషన్ లో ఇచ్చిన ఒప్పుకోలు సాక్ష్యాలను ముద్దాయిలు ఉపసంహరించుకోనేందుకు ఎక్కువగా ఉపయోగపడుతున్నాయి. .
ఈ తీవ్రమైన కలకలంతో వందల వేలకొద్ది ప్రజలు తమ ప్రతీకారేచ్ఛను మరియు న్యాయానికి జరిగిన అన్యాయానికి పరిష్కారాన్ని కాంక్షిస్తూ, ఈ-మెయిల్స్ మరియు SMS ల ద్వారా మీడియా చానళ్ళకు మరియు వార్తాపత్రికలకు మరియు రాష్ట్రపతికి తెలిపారు. వెంటనే, NDTV వార్తా చానెల్ 200,000 సెల్ ఫోన్ టెస్ట్ మెసేజ్ లను కేసు పునర్విచారణ కోరుతూ పంపించింది. హిందుస్థాన్ టైమ్స్ వార్తాపత్రిక నిర్వహించిన సర్వే నందు భారత న్యాయవ్యవస్థపై నమ్మకాన్ని 1 నుండి 10 పాయింట్ల స్కేల్ పై 2.7 గ నమోదు చేసింది.
"జెస్సికా ను ఎవరు చంపలేదంటూ" మొహం మీద కొట్టినట్లుగా, చెప్పే వార్తాపత్రిక శీర్షికలు టీవీ ఛానళ్ళ SMS పోల్స్ వంటి వాటి ద్వారా ప్రజల ఒత్తిడి ఎక్కువ అయింది. మోడల్స్, ఫాషన్ డిజైనర్లు, స్నేహితులు, బంధువులు మరియు ఇతరులు, తీర్పుకు వ్యతిరేకంగా ఇండియా గేట్ వద్ద కాండిల్-లైట్ విజిల్స్ ఊదుతూ నిరసన తెల్పారు, దీనిని అనుసరిస్తూ ఒక పెద్ద కాండిల్ లైట్ నిరసన, వారం పాటు ప్రత్యేకంగా తయారుచేసిన t-షర్టు ప్రచారాన్ని (స్లోగన్: మేము జెస్సికా లాల్ హత్య పై పునర్విచారణ కోరుతున్నాము. నిజం బయటకు రావాలి) మనుశర్మ సొంత ఊరు చండీగర్ లో నిర్వహించారు. ఈ ఉద్యమం, యువ న్యాయవివాద ఉద్యమకారుడు (ప్రస్తుతం అతను మానవ హక్కుల రక్షణ సంస్థ అనబడే న్యాయం కోసం పోరాటం మరియు హక్కుల సమాఖ్యకు నాయకత్వం వహిస్తున్నాడు) నేతృత్వంలో జరిగింది. వందలాదిమంది విద్యార్ధులు, MNC అధికారులు పదవీవిరమణ చేసిన ఐఏఎస్ మరియు సైనికాధికారులు కూడా ఈ ఉద్యమంలో చేరారు..
ఈ విచారణకు బాధ్యుడైన పోలిస్ అధికారి సురేందర్ శర్మ మంచి స్థానం హజ్ ఖాస్ నుండి అధికారిక బాధ్యతలుగల స్థానంలోకి బదిలి కాబడినాడు. పోలీసులు కూడా ఉద్దేశ్య పూర్వకంగా అప్రయోజకమైన విచారణ గతంలో బహుశా చేసి ఉండవచ్చునేమోనని మరల ఇన్వెస్టిగేషన్ ప్రారంభించారు.
ఏప్రిల్ 18, 2006న జస్టిస్ మన్మోహన్ శరీన్ మరియు జస్టిస్ J M మాలిక్ లతో కూడిన డివిజన్ ధర్మాసనం మనుశర్మకు ఒక లక్ష రూపాయిలు పూచికత్తుపై (USD 2000) బెయిల్ మంజూరు చేసింది. మరియు వారు ఢిల్లీ పోలీసులను పునర్విచారణలో జరుగు ఆలస్యాన్ని తగ్గించమని కోరారు.
మార్చి 25, 2006న ఢిల్లీ హైకోర్టు జెస్సికా లాల్ హంతకులపై పోలిసుల అప్పీల్ ను స్వీకరించి, ప్రధాన ముద్దాయి మనుశర్మతో పాటు 8 మంది ఇతరులకు బెయిలబుల్ వారెంటును జారీచేసింది మరియు వారిని దేశం వదలి వెళ్ళకుండా ఉండేటట్లు ఆదేశించింది. ఇది పునర్విచారణ కాదు. రుజువుల ఆధారంగా క్రింది కోర్టులో శిక్షింపబడ్డ వారిపై విచారణ మాత్రమే.
సెప్టెంబర్ 9, 2006న స్టార్ న్యూస్, TV ఛానల్ లో సాక్ష్యులను ఏవిధంగా లంచమిచ్చి, బలవంతం చేసి, వారు మొదట ఇచ్చిన సాక్ష్యాలను ఉపసంహరించుకునేటట్లు ఎలా చేయవచ్చో, తెహెల్కా మాగజైన్ వారు నిర్వహించిన ఒక స్ట్రింగ్ ఆపరేషన్ ను ప్రసారం చేసింది. కొంత మంది సాక్ష్యులకు కోట్ల రూపాయిలను ఇచ్చినట్లు వినోద్ శర్మ పేరు ప్రచారంలోకి వచ్చింది.
కాంగ్రెస్ కేంద్ర నాయకుల నుండి వచ్చిన ఒత్తిడి ఫలితంగా హర్యానా కాబినెట్ మంత్రి పదవికి వినోద్ శర్మ రాజీనామ చేసాడు.
డిసెంబర్ 15, 2006న జస్టిస్ R S సోది మరియు జస్టిస్ P K భాసిన్ లతో కూడిన హైకోర్ట్ బెంచ్ 61-పేజిల తీర్పులో తగిన సాక్షాధారాలతో మనుశర్మ యొక్క నేరాన్ని నిర్ధారించింది.
క్రింది కోర్టు బినా రమణి మరియు దీపక్ భోజ్వాని వంటి సాక్షుల సాక్షాధారాలను పరిగణించటలో మృదు వైఖరిని అవలంభించింది అని ఆ తీర్పు తెలిపింది. "నేర్పరి అయిన న్యాయమూర్తిపై గౌరవంతో మేము ఈ విధంగా 
నమ్మకమైన సాక్షాన్ని, మెచ్చుకోదగ్గ రుజువులను వదలి వేయటాన్ని మేము ప్రశ్నిస్తున్నాము... ఇది ఉద్దేశ్య పూర్వకంగా జరిగిందని స్పష్టంగా ప్రతిబింబిస్తోంది. పర్యవసానంగా అసహ్యమైన ముగింపు నిర్దోషిగా, విడుదల అవటానికి దారి తీసింది."
ప్రత్యేకించి ప్రధాన సాక్షి షయాన్ మున్షి పదునైన విమర్శ చేశాడు మరియు నేరారోపణలను ఎదుర్కొన్నాడు. తీర్పు ఇలా చెప్పింది, తన సొంత FIR: "[మున్షి] నే కాదు అంటూ, ఆ స్టేట్మెంట్ మొత్తం హిందీలో రికార్డ్ అయింది. దానిని ఇంగ్లీష్ లోకి తర్జుమా చేశాను. కాని అతనికి హిందీ తెలియదు.
మొత్తం... మున్షి యొక్క ఈ వివరణ మాకు నమ్మదగినదిగా లేదు." రెండు తుపాకుల కథ అయిన మున్షి యొక్క సాక్షం గురించి తీర్పు చెప్తూ, "కోర్టులో అతను ఒక దానిని బయటికి తీస్తూ, బార్ కౌంటర్ లో ఇద్దరు ప్రముఖులు ఉన్నారని... మాకు ఏ విధమైన అనుమానం లేదు. ఇతను ఖచ్చితంగా అబద్ధం చెబుతున్నాడు... "
విరోధులుగా మారిన సాక్షులు మొత్తం 32 మందిని, ఎందుకు వాళ్ళను మొదట విచారించలేదో తెలుసుకోవటానికి ఫిబ్రవరి 21న కోర్టు ముందు హాజరు కావాలని కోరారు.
డిసెంబర్ 20, 2006, మనుశర్మకి జీవిత ఖైదు విధించబడింది. సాక్షులను మట్టు పెట్టడానికి ప్రయత్నించిన ఇతర ఇద్దరు ముద్దాయిలు, వికాస్ యాదవ్ మరియు అమర్దీప్ సింగ్ గిల్ లకు 4 సంవత్సరాలు జైలు శిక్ష విధించబడింది. 
మనుశర్మ న్యాయవాది R K నసీం ఈ నిర్ణయాన్ని సుప్రీం కోర్టుకు అప్పీల్ చేస్తామని తెలిపాడు, ఎందుకంటే
బినా రమణిని ప్రత్యక్ష సాక్షిగా తీసుకుని తీర్పు చెప్పటం తప్పు గనుక.
అత్యధిక సర్కులేషన్ కలిగిన ఒక పత్రిక ఈ విచారణ తరువాత మనుశర్మ తన స్నేహితునితో ఈ విధంగా అన్నాడని తెలిపింది.
"మేరా భాగ్య మే యేహ థా. తక్దీర్ కా ఫైసలా యెహి థా" (నా అదృష్టం ఇంతే. దేవుడు ఇలా రాసి పెట్టాడు).
పత్రికలలో మను యొక్క నేరారోపణ చూచి, అక్కడక్కడ ఉత్సవాలు జరిగాయి. ప్రజల ప్రతిస్పందన న్యాయదేవతను కదిలిస్తుంది అనటానికి ఇది ఒక నిదర్శనం. భారత గత చరిత్రలోని సంజీవ్ నంద కేసు జెస్సికా లాల్ మరియు ప్రియదర్శిని మట్టూ నేరారోపణలు 
ఎంతటి పెద్ద వారైనా న్యాయం ముందు తలవంచవలసిందే అని తెలియజేస్తుంది.
2008లో రాజ్ కుమార్ సంతోషిచే నిర్మించబడిన చిత్రం హాల్ల బోల్ జెస్సికా లాల్ హత్యకి దగ్గర సంబంధం ఉన్న ఒక పబ్లిక్ బార్ లో జరిగిన హత్యకు సంబంధించిన కథ మరియు నిర్దోషిగా విడుదల అవటంపై ప్రజల ఆగ్రహం తదనంతరం పునర్విచారణ జరిపి జైలుకు పంపటం వంటివి ఉన్నాయి.
ఢిల్లీ ప్రభుత్వం మను శర్మకు 30 రోజుల పెరోల్ మంజూరు చేసింది
అనారోగ్యంతో బాధపడుతున్న అతని తల్లిని చూడటానికి మరియు అతను లేకపోవటం వలన ఆగిపోయిన కుటుంబ వ్యవహారాలు చూచుకొనుటకు గాను ఢిల్లీ లెఫ్టినెంట్ గవర్నర్ మనుశర్మకు సెప్టెంబర్ 24, 2009న 30-రోజుల పెరోల్ ని మంజూరు చేసారు. అతని నానమ్మ మరణాంతరము అతను పాటించవలసిన కర్మ కాండల కోసమని కూడా కొన్ని పత్రికలు పేర్కొన్నాయి. కానీ, 2008లో శర్మ నానమ్మ మరణించిది అని తెలియటంతో ఇది పూర్తిగా అబద్ధము అని వారు కనుగొన్నారు. ఈ పెరోల్ మరొక 30 రోజులు పొడిగించబడింది. ఈ సమయంలో కూడా మనుశర్మ నైట్ క్లబ్ పార్టీలో కనబడ్డాడు మరియు వారి కుటుంబంచే చండీగర్ లో నడుపబడుతున్న హోటల్, పిక్కాఢిల్లీ హోటల్ లో స్త్రీల క్రికెట్ టోర్నమెంట్ ని ప్రమోట్ చేస్తూ, అనారోగ్యముతో ఉన్న అతని తల్లి శనివారం నాడు కనపడినట్లు కొన్ని పత్రికల కథనం.
నవంబర్ 10 2009న ఢిల్లీ ప్రభుత్వం సరైన కారణాలు చూపకపోయినప్పటికీ పెరోల్ కి అనుమతి ఇవ్వటం మరియు పెరోల్ ని పొడిగించటంపై పత్రికలు దుమారంలేపాయి మరియు శర్మ వారాంతంలో పూర్తిగా ఢిల్లీ నైట్ క్లబ్ లో ఉన్నందుకు అతని పెరోల్ రథ్దు చేయమని కూడా కోరాయి. పెరోల్ ముగియటానికి రెండు వారాల ముందే, మనుశర్మ తిహార్ జైలుకి అప్పగించబడ్డాడు.
జెస్సికా లాల్ హత్య కేసులో HC అభిప్రాయమును సుప్రీం కోర్ట్ అంగీకరించింది. ప్రధాన నిందితుడు మనుశర్మ తనపై ఢిల్లీ హైకోర్ట్ మోపిన అభియోగాలను మరియు అతనికి విధించిన జీవిత ఖైదును 19 ఏప్రిల్ 2010 న హైకోర్ట్ లో చాలెంజ్ చేసాడు.
19 ఏప్రిల్ 2010న భారతీయ సుప్రీం కోర్ట్ నేరస్తునికి జీవిత ఖైదు శిక్షను ఖరారు చేసింది. ఇద్దరు న్యాయమూర్తులతో కూడిన ధర్మాసనం ఢిల్లీ హైకోర్ట్ తీర్పును ఖరారు చేస్తూ ఇలా అంది, "నేరము జరిగిన ప్రదేశంలో మనుశర్మ ఉన్నాడా, లేడా అనే సందేహాన్ని ప్రాసిక్యూషన్ వారు నివృత్తి చేశారు". సీనియర్ న్యాయవాది రామ్ జట్మలాని మనుశర్మ అలియాస్ సిద్ధార్థ్ వశిష్ట, వైపు సుప్రీం కోర్ట్ లో వాదిస్తూ, నిర్దోషిగా విడుదల చేసిన ట్రయిల్ కోర్ట్ తీర్పునకు భిన్నంగా హైకోర్ట్ తీర్పు ఉంది. శర్మ నేర నిరూపణ ఆపుటపై మనసు పెట్టమని హైకోర్ట్ బెంచ్ కి అప్పీల్ చేశాడు. ఈ నేరంలో మనుశర్మ పాత్ర ఉంది అనటానికి సరిపోయినన్ని సాక్షాధారాలను సొలిసిటర్ జనరల్ గోపాల్ సుబ్రమనియం పరిశీలించాడు.